പ്രായപൂര്ത്തിയാകാത്ത വിദ്യാര്ത്ഥിനിയെ തട്ടിക്കൊണ്ടുപോയി പീഡിപ്പിച്ച സംഭവം രണ്ട് പേര് അറസ്റ്റില് ചങ്ങനാശ്ശേരി: തൃക്കൊടിത്താനത്ത് നിന്നും പ്രായപൂര്ത്തിയാകാത്ത വിദ്യാര്ത്ഥിനിയെ തട്ടിക്കൊണ്ടുപോയി പീഡിപ്പിച്ച കേസില് രണ്ടുപേര് പിടിയില്. പ്രായപൂര്ത്തിയാകാത്ത ഒന്നാം പ്രതിയും രണ്ടാംപ്രതിയായ എറണാകുളം കാവക്കാട് വലിയപാറയില് വടക്കേടത്ത് വിഷ്ണു 26വും ആണ് പിടിയിലായത്. രണ്ടാംപ്രതി അടുത്തകാലത്ത് മറ്റൊരു പോക്സോ കേസില് റിമാന്ഡിലായിരുന്നു. തൃക്കൊടിത്താനം സ്വദേശിനിയായ വിദ്യാര്ത്ഥിനിയെ ഫോണിലൂടെ പരിചയപ്പെട്ട ഒന്നാം പ്രതി രണ്ടാം പ്രതിയായ വിഷ്ണുവിന്റെ സഹായത്തോടെയാണ് പെണ്കുട്ടിയെ തട്ടിക്കൊണ്ടു പോയതും ഇരുവരും ചേര്ന്ന് പീഡിപ്പിച്ചതും. വിദ്യാര്ത്ഥിനിയെ ചങ്ങനാശ്ശേരിയിലേക്ക് വിളിച്ചുവരുത്തി രണ്ടാം പ്രതി വിഷ്ണുവിന്റെ സഹായത്തോടെ കൂട്ടിക്കൊണ്ടുപോയി പീഡിപ്പിക്കുകയായിരുന്നെന്ന് പൊലീസ് പറഞ്ഞു. വിദ്യാര്ത്ഥിനിയെ കാണാനില്ലെന്ന് മാതാപിതാക്കള് പരാതിപ്പെട്ടു. തൃക്കൊടിത്താനം പൊലീസ് നടത്തിയ അന്വേഷണത്തില് ചൊവാഴ്ച ഏറ്റുമാനൂരില് വിദ്യാര്ത്ഥിനിയെ കണ്ടെത്തി. ഫോണ് കേന്ദ്രീകരിച്ച് നടത്തിയ അന്വേഷണത്തില്, ഒന്നും രണ്ടും പ്രതികളെ ഏറ്റുമാനൂരില്നിന്നുതന്നെ പിടികൂടി. മൂന്ന് ജില്ലകളിലൂടെ ഇവര് കറങ്ങിയതായി പൊലീസ് പറഞ്ഞു. ചങ്ങനാശ്ശേരി ഡിവൈ.എസ്പി. ആര്.ശ്രീകുമാറിന്റെ നേതൃത്വത്തില് തൃക്കൊടിത്താനം സിഐ. ഇ.അജീബ്, എസ്ഐ. അഖില് ദേവ്, എഎസ്ഐ.മാരായ സാഞ്ചോ, സാബു, സി.പി.ഒ. ലാലു എന്നിവരാണ് കേസ് അന്വേഷിച്ചത്. കോടതിയില് ഹാജരാക്കിയ പ്രതികളെ റിമാന്ഡ് ചെയ്തു. Stories you may Like